شه‌فه‌ق نيوز/ دو سه‌رچه‌وه‌ى ئه‌منى عراقى ئاشكراى ئه‌وه‌ كرد ك پشتڕاسكرنه‌وه‌ى كوشيان ئه‌بو به‌كر به‌غدادى سه‌ركرده‌ى ريكخرياگ تيرۆريستى داعش له‌ناو سوريا وه‌پيان ره‌سيه‌.
له‌ى باوه‌ته‌و، روێته‌رز له‌ زووان يه‌كيگ له‌و سه‌رچه‌وه‌يله‌ وت: سه‌رچه‌وه‌يلمان له‌ناو سوريا ئه‌را تيم هه‌واڵيگرى عراقى جه‌خت له‌ كوشيان به‌غدادى كردنه‌ وه‌ل پاسه‌وانه‌گه‌ى له‌ ئيدلب دوياى په‌ياكردن شوون خوه‌ى شاردنه‌وه‌ى له‌وه‌ختيگ هه‌وڵ جيوازكردن خيزانه‌گه‌ى داگه‌ له‌ ئيدلبه‌و وه‌ره‌و توركيا.
يه‌يش له‌وه‌ختيگه‌ راپۆرته‌يل ره‌سانن ئه‌مريكى باس له‌ كوشيان ئه‌بو به‌كر به‌غدادى كردن له‌ پرووسه‌يگ تايبه‌ت ك له‌لايه‌ن هيزه‌يل ئه‌مريكييه‌و له‌ پاريزگاى ئيدلب له‌ سوريا ئه‌نجام درياگه‌.
